న్యూఢిల్లీ : వాతావరణ మార్పులపై పోరాటానికి భారతదేశం, చైనా బలమైన నాయకత్వాన్ని అందిస్తున్నాయని ఐక్యరాజ్య సమితి పర్యావరణ విభాగాధిపతి ఎరిక్ సోల్హీమ్ శుక్రవారం పేర్కొన్నారు. పారిస్ ఒప్పందం నుంచి వైదొలగాలని అమెరికా తీసుకున్న నిర్ణయం అంతర్జాతీయ కృషిని నిరోధించబోదని తెలిపారు. వాతావరణ మార్పులపై సైన్స్ స్పష్టంగా ఉందన్నారు. మరిన్ని పటిష్ఠ చర్యలు తీసుకోవలసి ఉందని, ఇది అంతర్జాతీయ సవాలు అని పేర్కొన్నారు.ఐక్యరాజ్య సమితి పర్యావరణ పథకం ఎగ్జిక్యూటివ్ డైరెక్టర్ ఎరిక్ సోల్హీమ్ మాట్లాడుతూ వాతావరణ మార్పులపై తక్షణమే స్పందించవలసిన బాధ్యత ప్రతి దేశానికీ ఉందన్నారు. పారిస్ ఒప్పందం నుంచి వైదొలగుతామని అమెరికా అధ్యక్షుడు డొనాల్డ్ ట్రంప్ చేసిన ప్రకటనపై స్పందిస్తూ ఎరిక్ ఈ వ్యాఖ్యలు చేశారు. అమెరికా నిర్ణయం అంతర్జాతీయంగా జరుగుతున్న కృషికి ఏ విధంగానూ తెరదించబోదని తెలిపారు. భారతదేశం, చైనా, యూరోపియన్ యూనియన్, తదితర దేశాలు బలమైన నాయకత్వాన్ని అందిస్తున్నాయన్నారు. ప్రస్తుత, రాబోయే తరాలను కాపాడేందుకు 190 దేశాలు దృఢ నిశ్చయాన్ని ప్రదర్శిస్తున్నాయన్నారు. వాతావరణ మార్పుల నుంచి కాపాడుకునేందుకు దేశాలు, పట్టణాలు, నగరాలు, ప్రైవేట్ రంగం, ప్రజలు అద్భుతమైన కృషి చేస్తున్నారని, ఒక రాజకీయ నిర్ణయం ఈ అసమాన కృషిని పక్కదోవ పట్టించబోదని స్పష్టం చేశారు. ఈ కృషిని భారంగా కాకుండా మునుపెన్నడూ రాని గొప్ప అవకాశంగా భావించాలని పిలుపునిచ్చారు.
newdhilly : vaataavarana maarpulapai poraataaniki bharatadesam, chaina balamaina naayakatvaanni andistunnaayani aikyarajya samiti paryaavarana vibhaagaadhipati eric solhim sukravaaram perkonnaru. paris oppandam nunchi vaidolagaalani america teesukunna nirnayam antarjaatiiya krushini nirodhinchabodani telipaaru. vaataavarana maarpulapai sains spashtamgaa undannaaru. marinni patishta charyalu teesukovalasi undani, idhi antarjaatiiya savalu ani perkonnaru.aikyarajya samiti paryaavarana pathakam egjicutive director eric solhim maatlaadutuu vaataavarana maarpulapai takshaname spandinchavalasina baadhyata prati deshaanikee undannaaru. paris oppandam nunchi vaidolagutaamani america adhyakshudu donald trump chesina prakatanapai spandistuu eric ee vyaakhyalu chesaru. america nirnayam antarjaatiiyamgaa jarugutunna krushiki e vidhamgaanuu teradinchabodani telipaaru. bharatadesam, chaina, europian unian, taditara deshaalu balamaina naayakatvaanni andistunnaayannaaru. prastuta, raboye taraalanu kaapaadenduku 190 deshaalu drudha nischayaanni pradarsistunnayan. vaataavarana maarpula nunchi kaapaadukunenduku deshaalu, pattanaalu, nagaraalu, private rangam, prajalu adbhutamaina krushi chestunnarani, oka rajakeeya nirnayam ee asamana krushini pakkadova pattinchabodani spashtam chesaru. ee krushini bhaaramgaa kakunda munupennaduu raani goppa avakaasamgaa bhaavinchaalani pilupunicchaaru.